Virallinen lehti nro C 347 , 18/11/1996 s. 0087



B4-1098/96 Päätöslauselma kansainvälisestä köyhyyden vastaisen toiminnan päivästä Euroopan parlamentti, joka - ottaa huomioon neuvoston 27. heinäkuuta 1992 antaman suosituksen sosiaaliturvan tavoitteiden ja poliitikkojen lähentämisestä ((EYVL L 245, 26.8.1992, s. 49)), - ottaa huomioon komission tiedonannon «Kohti solidaarista Eurooppaa - sosiaalisen syrjäytymisen vastaisen taistelun tehostaminen, yhdentämisen edistäminen» (KOM(92)0542), - ottaa huomioon komission tiedonannon: «Yhteisön ja sen jäsenvaltioiden köyhyyden vastaiseen toimintaan liittyvä politiikka kehitysmaissa» (KOM(93)0518), - ottaa huomioon komission 27. heinäkuuta 1994 antaman valkoisen kirjan «Euroopan sosiaalipolitiikka - tiennäyttäjä unionille " (KOM(94)0333), - ottaa huomioon komission keskipitkän aikavälin sosiaalisen toimintaohjelman 1995-1997 (KOM(95)0134) ja parlamentin siitä 16. tammikuuta 1996 antaman päätöslauselman ((EYVL C 32, 5.2.1996, s. 24)), - ottaa huomioon komission tiedonannon sosiaalisen suojelun tulevaisuudesta: puitteet eurooppalaista keskustelua varten (KOM(95)0466), - ottaa huomioon 4. kesäkuuta 1993 hyväksytyn Kööpenhaminan julistuksen ja toimintaohjelman, - ottaa huomioon 28. lokakuuta 1993 antamansa päätöslauselman sosiaalisesta syrjäytymisestä ((EYVL C 315, 22.11.1993, s. 242)), 27. lokakuuta 1994 antamansa päätöslauselman keskipitkän aikavälin ohjelmasta, joka koskee syrjäytymisen torjuntaa ja yhteisvastuullisuuden edistämistä: uusi ohjelma innovaation tukemiseksi ja edistämiseksi (1994-1999) ((EYVL C 323, 21.11.1994, s. 188)), sekä 23. toukokuuta 1996 antamansa päätöslauselman komission lopullisesta kertomuksesta vähimmin etuoikeutettujen ryhmien taloudellista ja sosiaalista yhdentämistä koskevan yhteisön ohjelman täytäntöönpanosta «köyhyys 3" (1989-1994) ((EYVL C 166, 10.6.1996, s. 191)), - ottaa huomioon viisaiden miesten komitean raportin «Kansalaisoikeudet ja sosiaaliset oikeudet Euroopassa» helmikuulta 1996, - ottaa huomioon YK:n yleiskokouksen 21. joulukuuta 1993 antaman päätöslauselman 48/183, jolla vuosi 1996 julistettiin kansainväliseksi köyhyyden vastaisen toiminnan vuodeksi ja päivämäärä 17. lokakuuta 1996 julistettiin kansainväliseksi köyhyyden vastaisen toiminnan päiväksi, sekä YK:n yleiskokouksen 23. joulukuuta 1994 antaman päätöslauselman 49/179, jossa uudelleen todetaan, että äärimmäinen köyhyys ja sosiaalinen syrjäytyminen loukkaavat ihmisarvoa, A. katsoo, että köyhyys on jatkuvasti kasvava ongelma maailmassa samoin kuin rikkaiden ja köyhien välinen kuilu; ottaa huomioon, että Yhdistyneiden kansakuntien kehitysohjelman (UNDP) indeksin mukaan - joka on yleisesti hyväksytty köyhyyden mittayksikkö - ainoastaan neljä eurooppalaista valtiota kuului vuonna 1995 maailman köyhimpien valtioiden ryhmään, B. katsoo, että kaikki kansainväliset järjestöt, niin valtionhallinnon alaiset järjestöt kuin kansalaisjärjestötkin, ovat viimeaikaisissa selonteoissaan ilmaisseet huolensa sen johdosta, että köyhyys kohdistuu entistä useammin nimenomaan naisiin, C. katsoo, että näillä ihmisillä ei ole käytettävissään materiaalisia, kultturillisia eikä sosiaalisia edellytyksiä, joiden avulla he voisivat elää kyseisen jäsenvaltion vähimmäisvaatimuksien mukaisesti, minkä vuoksi heidät on luokiteltava köyhiksi, D. katsoo, että sosiaalinen syrjäytyminen ja köyhyys johtuvat kansantalouksia ja yhteiskuntia ravistelevasta rakennemuutoksesta, ja että nämä ilmiöt ovat suoraan yhteydessä työllisyyteen, koulutustasoon, terveyteen, asuntotilanteeseen ja miesten ja naisten tasa-arvoiseen kohteluun, E. katsoo, että äärimmäisellä köyhyydellä on vakavia vaikutuksia ihmisoikeuksiin kokonaisuudessaan, ja ottaa huomioon, että köyhyyden vastaisen toiminnan on oltava etusijalla EU:n toimien tärkeysjärjestyksessä, F. katsoo, että valkoisessa kirjassa Euroopan sosiaalipolitiikasta vaaditaan uusia toimia, joilla työmarkkinoilta syrjäytyneet integroidaan takaisin yhteiskuntaan, «Köyhyys 4" -ohjelman hyväksymistä ja sen vuoropuhelun jatkamista, joka tähtää syrjäytymisen vastaisen julistuksen hyväksymiseen, G. katsoo, että Euroopan unionin täytyy antaa toivoa paremmasta tulevaisuudesta, joka pohjautuu kaikkien kansalaisten ja laillisten asukkaiden nauttimiin ihmisoikeuksiin sekä kestävään taloudellisen ja sosiaaliseen kehitykseen, H. katsoo, että sosiaalinen syrjäytyminen ja köyhyys sekä Euroopan unionissa että sen ulkopuolella loukkaavat ihmisten perusoikeuksia, mikä saattaa tulevaisuudessa uhata demokratiaa ja maailmantilanteen vakautta; ottaa huomioon, että tämän vuoksi köyhyyttä on torjuttava politiikalla, jolla edistetään työllisyyttä ja sosiaalista kehitystä, I. katsoo, että maailman väestöstä yhdellä viidesosalla, eli 1,5 miljardilla henkilöllä on käytössään vähemmän kuin yksi dollari päivää kohti ja että Maailmanpankin kriteerien perusteella heidät luokitellaan «erittäin köyhiksi»; ottaa huomioon, että erittäin köyhien lukumäärä kasvaa vuosittain 25 miljoonalla henkilöllä; 1. Kehottaa yhteisön toimielimiä selvästi ilmaisemaan poliittisen tahtonsa taistella köyhyyttä ja sosiaalista syrjäytymistä vastaan; 2. Kehottaa Kööpenhaminan sosiaalisen kehityksen maailmankonferenssiin osallistuneiden maiden valtion- ja hallitusten päämiehiä täyttämään kaikki päätöslauselman mukaiset sitoumukset ja antamaan erityisen etusijan sitoumusten 2, 3 ja 5 täyttämiselle; 3. Kehottaa Euroopan unionia ja sen jäsenvaltioita huolehtimaan siitä, että uudessa köyhyyden vastaisessa ohjelmassa kannustetaan toteuttamaan kaikki tarpeelliset toimenpiteet, mukaan lukien naisten hyväksi toteutettavat myönteiset toimenpiteet, joiden avulla vastustetaan sitä, että köyhyydestä muodostuu nimenomaan naisten ongelma. 4. Antaa tunnustuksen niille henkilöille, perheille ja väestöryhmille, jotka ovat mukana päivittäisessä köyhyyden vastaisessa taistelussa samalla kun nämä itse ja muut kärsivät siitä itsekin, ja viettää lokakuun 17. päivää yhteisvastuun päivänä yhdessä heidän ja kaikkien niiden muiden kanssa, jotka joutuvat taistelemaan päästäkseen pois kurjuudesta; 5. On kauhistunut tiettyjen jäsenvaltioiden toimista, jotka ovat johtaneet niiden 12 miljoonan ecun jäädyttämiseen, joilla oli tarkoitus auttaa syrjäytyneitä, vanhuksia ja köyhiä; 6. On syvästi huolissaan siitä, että suuri joukko ihmisiä koko maailmassa elää köyhyysrajan alapuolella ja on erityisen huolestunut yhä syvenevästä kuilusta rikkaiden ja köyhien välillä teollistuneessa Euroopan unionissa sekä uusien sosiaalisen syrjäytymisen muotojen esiintulosta; 7. Kehottaa komissiota laatimaan ja julkistamaan vuosittain selvityksen tiedoista, jotka koskevat Euroopan unionissa köyhyysrajan alapuolella elävien henkilöiden määrää, ja kehottaa jäsenvaltioita tätä tarkoitusta varten sitoutumaan yhteisten mitattavien tekijöiden soveltamiseen. 8. Katsoo, että köyhyyden ja sosiaalisen syrjäytymisen vastaisen taistelun on oltava ensisijaisena tavoitteena, jolla turvataan koheesiota Euroopan unionissa ja sen jäsenvaltioissa; vaatii sen vuoksi kaikkien alojen - yksityisen, julkisen ja voittoa tavoittelemattomien organisaatioiden - mobilisointia pyrittäessä luomaan työllistämismahdollisuuksia, joiden avulla sosiaalisesti syrjäytyneet voidaan integroida takaisin yhteiskuntaan; 9. Katsoo, että köyhyyden ja sosiaalisen syrjäytymisen vastaisen toiminnan on kuuluttavana osana kaikkiin yhteisön aloitteisiin; 10. Kehottaa komissiota ottamaan köyhyydestä ja sosiaalista syrjäytymisestä kärsivät ryhmät mukaan kehittämään toimia, joilla taistellaan köyhyyttä vastaan; 11. Kehottaa komissiota ehdottamaan, että köyhyyden ja sosiaalisen syrjäytymisen vastainen taistelu sisällytetään EU-sopimukseen unionille ja kaikille sen jäsenvaltioille tarkoitettuna johtavana toimintaperiaatteena; 12. Korostaa tarvetta ottaa käyttöön unionissa saadun kokemuksen mukainen köyhyysohjelma ja odottaa, että tämä ohjelma edistää hyvien toimintatapojen vaihtoa, edistää enemmän asianmukaisia poliitikkoja, edistää resurssien tehokkaampaa käyttöä paikallisella ja kansallisella tasolla ja tuo näköpiiriin toimia, jotka voidaan toteuttaa Euroopan tasolla tehokkaammin kuin kansallisella tasolla; 13. Korostaa, että köyhyyden ja sosiaalisen syrjäytymisen vastainen toiminta voidaan parhaiten toteuttaa esimerkiksi siten, että niille, jotka haluavat tehdä työtä ja saada siitä riittävän toimeentulon, todella annetaan mahdollisuus työntekoon; 14. Toteaa, että viiden Essenin kohdan toteuttaminen, erityisesti pahiten työttömyyden kouriin joutuneita koskevan viidennen kohdan toteuttaminen voisi toimia perustana sellaisten kansallisten toimien kehittämiselle, jotka on erityisesti suunniteltu vastaamaan marginalisoitujen tai työmarkkinoilta syrjäytyneiden vaatimuksia; pyytää neuvostoa harkitsemaan jatkossa sitä, miten tämä voidaan toteuttaa; 15. Kehottaa komissiota varmistamaan, että Euroopan sosiaalirahaston ja muiden yhteisön ohjelmien resursseja käytetään paremmin hyväksi ja edistämään toimia, joilla tähdätään sosiaalisesti syrjäytyneiden integrointiin takaisin yhteiskuntaan sekä varmistamaan, että kaikkia yhteisön päätöksiä ja toimia arvioidaan siltä kannalta, miten ne vaikuttavat sosiaaliseen koheesioon; 16. Pyytää komissiota valmistelemaan tiedonannon, joka se aikoo antaa asiantuntijakomitean kertomuksen seurannasta ja antamaan kertomuksen kaikista niistä asianmukaisista yhteisön toimista köyhyyttä ja sosiaalista syrjäytymistä vastaan, joista se ilmoitti keskipitkän aikavälin sosiaalisessa toimintaohjelmassa; 17. Pyytää komissiota perustamaan sisäisen task force -työryhmän, johon kuuluu edustaja kaikista asianomaisista komission osastoista, yhteisenä tarkoituksena kehittää integroituja strategioita ja yhteisön köyhyyden ja sosiaalisen syrjäytymisen vastaisia toimia Euroopan unionissa; 18. Pyytää neuvostoa organisoimaan tietojen vaihdon ja järjestämään keskustelun siitä, miten kukin jäsenvaltio on toteuttanut vuonna 1995 annetun Kööpenhaminan julistuksen erityisesti köyhyyden vastaisen strategian luomisen osalta; 19. Kehottaa puhemiestään välittämään tämän päätöslauselman neuvostolle, komissiolle, talous- ja sosiaalikomitealle, alueiden komitealle, jäsenvaltioiden hallituksille ja parlamenteille, työmarkkinaosapuolille sekä köyhyyden ja sosiaalisen syrjäytymisen vastaiseen taisteluun osallistuville kansalaisjärjestöille.